**Komplex közlekedés, egészségfejlesztés**

**Célunk:**

Ezzel a projekttel az a célunk, hogy a tanulók megismerkedjenek a közlekedés egészségvédelmi vetületével. Hogyan kapcsolódik össze a közlekedés és az egészségvédelem.

**Alkalmak, résztvevők:**

2013. 11. 28. Barta Balázs, háztartási, közlekedési balesetek

2014. 09. 19. Barta Balázs, mentőhívás, újraélesztés

2015. 02. 13. Négele Lászlóné, alsó tagozat, egészségvédelem

2015. 02. 13. Sós Viktória, szakiskola, környezetszennyezés hatásai a szervezetünkre

**Tematika:**

Ezen belül négy nagy témakör köré csoportosulnak az előadások.

1. A közlekedés során az embereket ért balesetek és következményeik. Háztartási sérülések, sebek ellátása, kötözési módok különböző testrészeken.
2. Mentő hívása, stabil oldalfekvés, újraélesztés.
3. Egészségvédelmi előadás, testi higiéné témakörében
4. Közlekedési környezet szennyezés hatásai a szervezetünkre. Mit lehet tenni ennek megakadályozására és javítására.

Az előadások hasznossága abban rejlik, hogy egy nagyon érdekes, ritkán ismert területet mutat be. Nem mindennap adódik lehetőség arra, hogy egy mentős tiszt tartson előadást a munkájáról, hétköznapjairól, a baleseteknél nyújtott teendőkről, elsősegélynyújtásról. Viszont a mindennapi életben mindenki kerülhet olyan helyzetbe, hogy mentőt kell hívnia, vagy valakit elsősegélynyújtásban kell részesítenie. Ezért ezt a területet minden tanulónak érdemes megismerni, hiszen soha nem lehet tudni, hogy mikor lesz rá szüksége.

Az egészségvédelem, a testi higiéné a mi iskolánk tanulóinak rendkívül fontos és érzékeny területe. A gyakran hátrányos helyzetből érkező gyerekek nem mindig tudnak arról, milyen a helyes testápolás, illetve betegségek során sem tudják, hogy mit kell, mit lehetne tenni.

A környezetszennyezés közlekedési vetületéről pedig szintén nem gyakran esik szó, pedig nagyon fontos lenne a természetvédelem szempontjából tudni, hogy mennyi káros anyagot bocsátanak ki a járművek, és az milyen hatással van a szervezetünkre. Mit tehetünk annak érdekében, hogy egészségesebbé tegyük a környezetünket, milyen lehetőségeink vannak benzin helyett a közlekedésben.